《奉和袭美醉中即席见赠次韵》
唐代·张贲

桂枝新下月中仙，学海词锋誉蔼然。文阵已推忠信甲，

穷波犹认孝廉船。清标称住羊车上，俗韵惭居鹤氅前。

共许逢蒙快弓箭，再穿杨叶在明年。

作者简介：张贲[唐]（约公元八六七年前后在世），字润卿，南阳人。生卒年均不详，约唐懿宗咸通中前后在世。登大中进士第。尝隐于茅山。后寓吴中，与皮日休、陆龟蒙游。唐末，为广文博士。贲所作诗，今存十六首。（见全唐诗）